Piraateilla on



vaalien liberaaleimmat ehdokkaat

useimmissa vaalipiireissä.

Piraatit ovat myös



puolueena vaalien liberaalein.



Piraatit kannattavat puolueista selkeimmin

esimerkiksi kauppojen aukioloaikojen vapauttamista, taksisääntelyn purkamista ja eutanasiaa. Lisäksi he kannattavat yksimielisesti

ruotsin opiskelun muuttamista vapaaehtoiseksi, viinien ja vahvojen oluiden myynnin sallimista ruokakaupoissa sekä ravintoloiden aukioloaikojen vapauttamista.

Liberaalin äänestäjän valinta näyttäisi siis varsin helpolta, eikö totta? Jostain syystä jotkut arastelevat silti äänestämistä, lähinnä ilmeisesti sen vuoksi, että uutena puolueena piraateilla ei ole ennestään edustajia ja eduskunnan ulkopuolisen äänestäminen oudoksuttaa. Tässä joitain esiin tulleita syitä ja kommentteja niihin:

On iso riski ettei ehdokas tule valituksi: Vaalit eivät ole mikään pitkäveto, jossa ”voittaa” jotain, jos äänestää läpipääsevää ehdokasta. On toki hienoa, jos äänestää itselleen parasta ehdokasta ja tämä sattuu tulemaan valituksi, mutta siinä, että äänestää jotain muuta kuin parasta ehdokasta ihan vain sen takia, että epäilee parhaan ehdokkaan mahdollisuuksia tulla valituksi, ei ole juurikaan järkeä.

Mutta ääni menee ”hukkaan” jos äänestetty ehdokas ei tule valituksi: Jos hukkaan menemisellä tarkoitetaan sitä, että ääni ei vaikuta vaalien lopputulokseen, niin ääni menee ihan yhtä lailla hukkaan vaikka äänestäisi läpi pääsevää ehdokasta, mikäli tämän läpipääsy ei ole kiinni juuri yhdestä äänestä.

Taktisesti kannattaa äänestää sellaista ehdokasta, joka on juuri läpipääsyn rajalla: Todennäköisyys, että juuri sinun äänesi ratkaisisi ehdokkaan läpipääsyn, on niin häviävän pieni, että taktisesti suosittelen ennemmin vaikkapa lottoamaan.

On mukavaa saada ”oma” edustaja eduskuntaan: Kaikki vaalipiiristäsi valitut edustajat ovat sinun edustajiasi, olit sitten äänestänyt heitä tai et. Valituksi tulleen edustajan äänestäminen ei anna yhtään enempää vaikutusvaltaa tai oikeutta vaatia häntä ajamaan juuri sinun etujasi. Voi toki olla mukavaa, jos voi ottaa yhteyttä kansanedustajaan ja mainita ohimennen, että ”äänestin muuten sinua”. Toisaalta asiaa on vaalisalaisuuden vuoksi mahdotonta tarkistaa ja luultavasti varsin moni asiaansa lobbaava käyttää tuota aina ottaessaan yhteyttä edustajiin, joten edustajat turtuvat siihen varsin nopeasti, eikä sillä luultavasti kovin montaa lisäpistettä irtoa. Ainakaan pluspistettä.

Jos yksittäinen ääni ei kerran todennäköisesti vaikuta lopputulokseen, miksi sitten äänestää lainkaan? Vaaleja kannattaa ajatella eräänlaisena koko kansan kattavana mielipidekyselynä siitä, millaista politiikkaa kansalaiset haluaisivat tehtävän.

Kaikenlainen taktikointi vain sotkee lopputulosta ja sen seuraksena saadaan erilaista politiikkaa kuin mitä kansalaiset oikeasti olisivat halunneet.

Esimerkikki: Äänestäjä kannattaa asiaa X ja löytää ehdokkaan A, joka ajaa asiaa. Ehdokkaan läpipääsy kuitenkin arveluttaa, siksi äänestäjä päättääkin äänestää ehdokasta B, joka ei asiaa aja, mutta on muuten sopiva ja pääseekin läpi.

Vaalien jälkeen puolueet analysoivat tuloksia ja havaitsevat, että asiaa X kannattaneet ehdokkaat eivät saaneet juurikaan ääniä ja vetävät johtopäätöksen, että asia X ei selkeästikään kiinnosta kansalaisia, joten siitä ei kannata piitata jatkossakaan. Luultavasti myös ehdokas A pettyy saamaansa äänimäärään ja seuraavissa vaaleissa ei ole edes vaihtoehtona äänestää asiaa X ajavaa ehdokasta.

Jos sen sijaan äänestäjä äänestää ehdokasta A, niin vaikka tämä ei pääsisikään läpi, tulee äänestäjän mielipide kuitenkin rekisteröidyksi. Vaalien jälkeisessä analysoinnissa puolueet havaitsevat, että asiaa X ajavat ehdokkaat ovat nousussa, pitäisiköhän asiaan kiinnittää huomiota, etteivät kilpailevat puolueet vie asiaa kannattavia äänestäjiä itselleen. Näin ääni vaikuttaa politiikkaan vaikkei ehdokas pääsisikään läpi. Ja ehdokkaalle itselleen toki jokainen ääni tarkoittaa sitä, että joku jossain pitää häntä parhaana vaihtoehtona edustamaan itseään, joten vaikka ei pääsikään läpi, antaa edes jonkinlainen äänisaalis intoa yrittää seuraavissa vaaleissa uudelleen.

Eli vaalien taktinen äänestysvinkkini on tämä: äänestä sopivimman puolueen sopivinta ehdokasta.



Liberaali voi hakea ideoita vaikkapa näistä.

Ai niin, pakollinen vaalimainos: Pirkanmaallahan sopivin ehdokas on siis

# 83